Nahkasohvat voidaan luokitella niissä käytetyn materiaalin perusteella eri ryhmiin. Luonnollisinta ja samalla pehmeintä nahkaa on aniliini. Semianiliininahassa pinta on käsitelty ohuesti lakalla ja pigmentillä, jolloin siitä on saatu kestävämpää. Kestävimmässä nahkatyypissä on useita lakka- ja pigmenttikerroksia, joten se on edellisiä nahkatyyppejä huolettomampaa käyttää. Aidon nahan ohella nahkasohvissa suosittuja ovat keinonahka-nahka-yhdistelmät. Tällöin sohvan taustat ja sivut ovat yleensä keinonahkaa ja istuinosat nahkaa. Tällä ratkaisulla sohvan hintaa on saatu edullisemmaksi. Myös täysin keinonahkainen sohva on hyvä valinta. Nykyiset keinonahkamateriaalit näyttävät ja tuntuvat nahkalta ja ovat myös kestäviä. Usein keinonahkamateriaalia ei pysty erottamaan aidosta nahkasta kuin tuoksun perusteella. Hinnaltaan edullisempi keinonahkasohva on jopa kestävämpi ja helppohoitoisempi kuin pehmeästä nahkasta valmistettu sohva.